Անդրեյ Կոչետկով

**Անդրեյ Դմիտրիևիչ Կոչետկով** (, ), ռուս խորհրդային գեղանկարիչ, գրաֆիկ, կիրառական արվեստի ներկայացուցիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։

## Կենսագրություն
Անդրեյ Կոչետկովը ծնվել է 1925 թվականի հոկտեմբերի 19-ին Մոսկվայում։ Նրա ծնվելուց կարճ ժամանակ անց ծնողները ամուսնալուծվել են, և նա ապրել է մոր՝ գրականագետ և թարգմանիչ, Պուշկինի տան աշխատակից Նելլի Նովոսելսկայայի (օրիորդական անունը՝ Աննա Սոլոմոնովնա Ֆրիդման, 1906-1990), իսկ հետագայում՝ խորթ հոր՝ ավիացիոն շարժիչաշինության  ոլորտի  գիտնական Վալենտին Կոնստանտինովիչ Ժիտոմիրսկու (1896-1977) հետ։ Պատերազմի տարիներին գործուղվել է ռազմածովային նավատորմի ֆելդշերների ուսումնարան։ Ավարտելուց հետո անցել է ծառայություն Հյուսիսային և Խաղաղօվկիանոսյան նավատորմերում։ Զորացրվել է բժշկական ծառայության կրտսեր լեյտենանտի կոչումով։ Պարգևատրվել է «Գերմանիայի նկատմամբ հաղթանակի համար», «Ճապոնիայի նկատմամբ հաղթանակի համար», «Անձնվեր աշխատանքի համար» մեդալներով։

1948-1952 թվականներին սովորել է Մոսկվայի կիրառական և դեկորատիվ արվեստի ինստիտուտում։ 1952 թվականին ինստիտուտի փակումից հետո Անդրեյ Կոչետկովը տեղափոխվել է Լենինգրադի Վ. Մուխինայի անվան գեղարվեստա-արդյունաբերական բարձրագույն ուսումնարան, որն ավարտել է 1954 թվականին.

Լենինգրադի նկարիչների ցուցահանդեսների մասնակցել է 1958 թվականից։ Ստեղծել է ժանրային նկարներ, դիմանկարներ, բնանկարներ։ Լենինգրադի նկարիչների միության անդամ է 1961 թվականից։ 1964-1966 թվականներին դասավանդել է Վ. Մուխինայի անվան բարձրագույն գեղարվեստա-արդյունաբերական ուսումնարանի ընդհանուր գեղանկարչության ամբիոնում։ 1966-1970 թվականներին եղել է Լենինգրադի Վ. Սերովի անվան գեղարվեստի ուսումնարանի տնօրենը։

Անդրեյ Կոչետկովի առավել հայտնի աշխատանքների թվում են՝ «Վոլխով» (1961), «Վատ եղանակը» (, 1964), «Դիվնոգորսկի մոտ», «Նատյուրմորտ ռեֆլեկտորով» (երկուսն էլ 1966), «Հայելու մոտ» (, 1967), «Ուստ-Մանայի առօրյան» (), «Ծիածան» (1975), «Նատյուրմորտ պայտով» (), «Зимушка-зима» (երկուսն էլ 1977), «Հայելի» (1979), «Անանուն բարձունքի վրա» (), «Աշխատանքային գարուն» (): Անդրեյ Կոչետկովի ստեղծագործությունների անհատական ցուցահանդեսը կայացել է 1982 թվականին ՌԽՖՍՀ նկարիչների միության Լենինգրադի կազմակերպության ցուցասրահներում։

Անդրեյ Կոչետկովը մահացել է 2006 թվականի մայիսի 9-ին Սանկտ Պետերբուրգում՝ կյանքի 81-րդ տարում։

Անդրեյ Կոչետկովի ստեղծագործությունները գտնվում են թանգարաններում և մասնավոր հավաքածուներում Ռուսաստանում, ԱՄՆ-ում, Մեծ Բրիտանիայում, Ֆրանսիայում և այլ երկրներում։

Անդրեյ Կոչետկովի զարմուհին (կրտսեր քրոջ դուստրը) է բանասեր-եբրայագետ Աննա Իլյինիչնա Շմաինա-Վելիկանովա։

## Ծանոթագրություններ

## Աղբյուրներ
* *Выставка произведений ленинградских художников 1961 года. Каталог.* - Л: Художник РСФСР, 1964. - с.23.
* *Ленинград. Зональная выставка*. - Л: Художник РСФСР, 1965. - с.28.
* *Каталог весенней выставки произведений ленинградских художников 1965 года.* — Л: Художник РСФСР, 1970. - с.18.
* *Наш современник. Зональная выставка произведений ленинградских художников 1975 года. Каталог*. - Л: Художник РСФСР, 1980. - с.17.
* *Справочник членов Союза художников СССР. Том 1*. — М: Советский художник, 1979. — с.78.
* *Андрей Дмитриевич Кочетков. Каталог выставки.* - Л: Художник РСФСР, 1982. - 36 с.
* *Справочник членов Ленинградской организации Союза художников РСФСР.* — Л: Художник РСФСР, 1987. — с.64-65.
* *Matthew Cullerne Bown. A Dictionary of Twentieth Century Russian And Soviet Painters. 1900 — 1980s.* — London: Izomar Limited, 1998.
* *Мы помним… Художники, искусствоведы – участники Великой Отечественной войны*. – М: Союз художников России, 2000. – с.150.
* *Иванов С. В. Неизвестный соцреализм. Ленинградская школа.* — Санкт-Петербург: НП-Принт, 2007. — с.392, 400-401, 406, 444. ISBN 5-901724-21-6, ISBN 978-5-901724-21-7.

Կատեգորիա:Սանկտ Պետերբուրգի նկարիչների միության անդամներ
Կատեգորիա:Խորհրդային նկարիչներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Հայրենական պատերազմի 2-րդ աստիճանի շքանշանակիրներ